15. marts

15. marts ir gada 74. diena pēc Gregora kalendāra (75. diena garajā gadā). Līdz gada beigām ir atlikušas 291 dienas.

Vārda dienas 
Amalda, Amilda, Imalda

Notikumi 
 1493. gads — Kristofors Kolumbs atgriezās Spānijā pēc sava pirmā ceļojuma uz Ameriku.
 1820. gads — Meina kļuva par 23. ASV štatu.
 1917. gads (j.s., pēc v.s. ) — Februāra revolūcija: Krievijas cars Nikolajs II atteicās no troņa par labu brālim Mihailam Aleksandrovičam.
 1918. gads — Vācijas Impērijas ķeizars Vilhelms II atzina 8. martā Jelgavā pasludināto atjaunoto Kurzemes un Zemgales hercogisti par brīvu un patstāvīgu valsti.
 1923. gads — Tautu Savienība atzina Polijas tiesības uz okupēto Viļņas apgabalu.
 1939. gads — Otrais pasaules karš: Vācija pilnībā okupēja Čehiju (Čehoslovākijas Bohēmijas un Morāvijas daļu); Čehoslovākija beidza eksistēt.
 1961. gads — Dienvidāfrika izstājās no Nāciju Sadraudzības.
 1970. gads — Osakā tika atklāta pasaules izstāde Expo '70.
 1985. gads — reģistrēts pirmais interneta domēna nosaukums (symbolics.com).
 1990. gads — Mihails Gorbačovs tika ievēlēts par pirmo (un pēdējo) PSRS prezidentu.
 1994. gads — ASV spēki atstāja Somāliju.
 2000. gads — darbu sāka literāri muzikālais klubs "Četri balti krekli"
 2003. gads — Hu Dzjiņtao kļuva par Ķīnas Tautas republikas prezidentu, nomainot Dzjanu Dzemiņu.
 2004. gads:
 jaunā Spānijas valdība paziņoja par 1300 Spānijas karavīru atsaukšanu no Irākas.
 paziņots par Sednas atklāšanu, kas uz to brīdi bija tālākais zināmais Saules sistēmas dabiskais objekts.
 2019. gads — Jaunzēlandes pilsētā Kraistčērčā apšaudēs divās mošejās tika nogalināti vismaz 50 cilvēki, vēl 40 guva savainojumus.

Dzimuši 
 1738. gads — Čezāre Bekaria (Cesare Beccaria), spāņu apgaismotājs, jurists un publicists (miris 1794. gadā)
 1767. gads — Endrū Džeksons (Andrew Jackson), ASV prezidents (miris 1845. gadā)
 1830. gads — Pauls Heize (Paul Heyse), vācu rakstnieks (miris 1914. gadā)
 1858. gads — Francis Bēkli (Franz Böckli), šveiciešu sporta šāvējs (miris 1937. gadā)
 1869. gads — Staņislavs Vojcehovskis (Stanisław Wojciechowski), Polijas prezidents (miris 1953. gadā)
 1878. gads — Rezā šahs Pehlevī (رضا شاه پهلوی), Irānas šahs (miris 1944. gadā)
 1886. gads — Sergejs Kirovs (Сергей Киров), PSRS politiķis (miris 1934. gadā)
 1890. gads — Burhards Sosārs, latviešu komponists, diriģents un ērģelnieks (miris 1953. gadā)
 1892. gads — Herta Lūse, latviešu dziedātāja (mirusi 1980. gadā)
 1930. gads — Žoress Alfjorovs (Жорес Алфёров), Baltkrievijā dzimis krievu fiziķis (miris 2019. gadā)
 1932. gads — Elans Bīns (Alan Bean), ASV kosmonauts (miris 2018. gadā)
 1939. gads — Andris Buiķis, latviešu matemātiķis un politiķis (miris 2022. gadā)
 1943. gads — Deivids Kronenbergs (David Cronenberg), Kanādas kinorežisors
 1973. gads — Ļubova Galkina (Любовь Галкина), krievu sporta šāvēja
 1974. gads — Ieva Tāre, latviešu basketboliste
 1975. gads — Veselins Topalovs (Веселин Топалов), Bulgārijas šahists

Miruši 
 44. gads p.m.ē. — Jūlijs Cēzars (dzimis 100. gadā p.m.ē.)
 1842. gads — Luidži Kerubīni (Luigi Cherubini), franču komponists (dzimis 1760. gadā)
 1898. gads — Henrijs Besemers (Henry Bessemer), angļu izgudrotājs (dzimis 1813. gadā)
 1937. gads — Hovards Filips Lavkrafts (Howard Phillips Lovecraft), ASV rakstnieks (dzimis 1890. gadā)
 1938. gads:
 Nikolajs Buharins (Николай Иванович Бухарин), padomju politiķis (dzimis 1888. gadā)
 Aleksejs Rikovs (Алексей Иванович Рыков), padomju politiķis (dzimis 1881. gadā)
 1942. gads — Aleksandrs fon Cemlinskis (Alexander von Zemlinsky), austriešu komponists (dzimis 1871. gadā)
 1962. gads — Arturs Komptons (Arthur Compton), amerikāņu fiziķis (dzimis 1892. gadā)
 1981. gads — Renē Klērs (René Clair), franču kinorežisors (dzimis 1898. gadā)
 1997. gads — Viktors Vazareli (Victor Vasarely), franču mākslinieks (dzimis 1906. gadā)
 2007. gads — Vītauts Ķernaģis (Vytautas Kernagis), lietuviešu mūziķis, televīzijas pārraižu vadītājs (dzimis 1951. gadā)

Svētku un piemiņas dienas 
 Starptautiskā diena pret policijas brutalitāti

Marts